CELEX: 32020D0755
Language: mt
Date: 2020-06-08 00:00:00
Title: Deċiżjoni tal-kunsill (PESK) 2020/755 tat-8 ta’ Ġunju 2020 li temenda d-Deċiżjoni (PESK) 2016/2383 dwar l-appoġġ mill-Unjoni għall-attivitajiet tal-Aġenzija Internazzjonali tal-Enerġija Atomika fl-oqsma tas-sigurtà nukleari u fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva

9.6.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 179/2
               
            
         DEĊIŻJONI TAL-KUNSILL (PESK) 2020/755
         tat-8 ta’ Ġunju 2020
         li temenda d-Deċiżjoni (PESK) 2016/2383 dwar l-appoġġ mill-Unjoni għall-attivitajiet tal-Aġenzija Internazzjonali tal-Enerġija Atomika fl-oqsma tas-sigurtà nukleari u fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28(1) u l-Artikolu 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-21 ta’ Diċembru 2016, il-Kunsill adotta d-Deċiżjoni (PESK) 2016/2383 (1), li tipprevedi perijodu ta’ implimentazzjoni ta’ 36 xahar mid-data tal-konklużjoni tal-ftehim ta’ finanzjament imsemmi f’dik id-Deċiżjoni, għall-attivitajiet imsemmija fl-Artikolu 1 tagħha.
                  
               
                     (2)
                  
                  
                     Il-ftehim ta’ finanzjament mal-Aġenzija Internazzjonali tal-Enerġija Atomika (IAEA, International Atomic Energy Agency) ġie ffirmat fil-15 ta’ Ġunju 2017 u, għalhekk, jiskadi fl-14 ta’ Ġunju 2020.
                  
               
                     (3)
                  
                  
                     Fit-8 ta’ Mejju 2020, l-IAEA talbet estensjoni tal-perijodu ta’ implimentazzjoni u tal-iskadenza għall-kuntrattazzjoni taħt id-Deċiżjoni (PESK) 2016/2383 minn 36 għal 42 xahar, sal-14 ta’ Diċembru 2020. L-estensjoni mitluba hija dovuta għall-pandemija tal-COVID-19 u s-sospensjoni temporanja tal-ivvjaġġar u l-laqgħat mhux kritiċi kollha sal-1 ta’ Ġunju 2020, inklużi dawk maħsuba li jsiru fi Vjenna, li jeħtieġu l-parteċipazzjoni ta’ esperti mhux residenti.
                  
               
                     (4)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2016/2383 tista’ ssir mingħajr ebda implikazzjoni għar-riżorsi finanzjarji sal-14 ta’ Diċembru 2020.
                  
               
                     (5)
                  
                  
                     Jenħtieġ għalhekk li d-Deċiżjoni (PESK) 2016/2383 tiġi emendata kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5(2) tad-Deċiżjoni (PESK) 2016/2383 huwa sostitwit b’dan li ġej:
            “Din id-Deċiżjoni għandha tiskadi fl-14 ta’ Diċembru 2020.”.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-8 ta’ Ġunju 2020.
            
               
                  Għall-Kunsill
               
               
                  Il-President
               
               A. METELKO-ZGOMBIĆ
            
         
         
            (1)  Deċiżjoni tal-Kunsill (PESK) 2016/2383 tal-21 ta’ Diċembru 2016 dwar l-appoġġ mill-Unjoni għall-attivitajiet tal-Aġenzija Internazzjonali tal-Enerġija Atomika fl-oqsma tas-sigurtà nukleari u fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva (ĠU L 352, 23.12.2016, p. 74).